།ཞེས་པ་ནི་དེ་བཞིན་གཤེགས་པ་ཐམས་ཅད་ཀྱི་དབུའི་
གཙུག་ཏོར་ལྟ་བུའོ། །མཐའ་ཡས་རྣམ་པར་རྒྱལ་བར་སྤྱོད་མ། །ཞེས་པ་ནི་བདུད་དང་
དགྲ་ལ་སོགས་པ་ཕྱིར་རྒོལ་པ་ཐམས་ཅད་ལས་རྣམ་པར་རྒྱལ་བར་སྤྱོད་པའོ། །མ་ལུས་
ཕ་རོལ་ཕྱིན་པ་ཐོབ་པ་ནི། ས་བཅུ་མ་ལུས་པའི་ངོ་བོ་ཕ་རོལ་ཏུ་ཕྱིན་པ་བཅུ་ཐོབ་པའོ། །
རྒྱལ་བའི་སྲས་ཀྱིས་ཤིན་ཏུ་བསྟེན་མ། །ཞེས་པ་ནི་རྒྱལ་བའི་སྲས་ནི་བྱང་ཆུབ་སེམས་
- 331 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
དཔའ་ཐམས་ཅད་དོ། །ཤིན་ཏུ་བསྟེན་མ། ཞེས་པ་ནི་དེ་རྣམས་ཀྱིས་ཕུད་དུ་ཁུར་བའོ། །
ཕྱག་འཚལ་ཏུཏྟཱ་རེ་ཧཱུྃ་གི་ཡི་གེ །ཞེས་པ་ནི་ཏུཏྟཱ་རེ་ཧཱུྃ། ཞེས་པ་ནི་སྔགས་སོ། །ཡི་གེ་ཞེས་
པ་སྔགས་ཀྱི་ཡི་གེ་དེ་རྣམས་ཀྱི་མཐུ་དང་འོད་ཟེར་གྱིས་སོ། །འདོད་དང་ཕྱོགས་དང་ནམ་
མཁའ་གང་མ། །ཞེས་པས་འདོད་ཁམས་དང་། གཟུགས་ཁམས་དང་། གཟུགས་མེད་ཀྱི་
ཁམས་གང་བའོ། །འཇིག་རྟེན་བདུན་པོ་ཞབས་ཀྱིས་མནན་ཏེ། །ཞེས་པས་འདོད་ཁམས་
ཀྱི་འགྲོ་བ་ལྔ་དང་། གཟུགས་ཁམས་དང་དྲུག གཟུགས་མེད་ཀྱི་ཁམས་དང་བདུན་
མནན་པའོ། །ལུས་པ་མེད་པར་འགུགས་པར་ནུས་མ། །ཞེས་པ་ནི་ལུས་པ་མེད་པ་ནི་
སེམས་ཅན་གྱི་དོན་མ་ལུས་པར་བྱེད་པའོ། །འགུགས་པར་ནུས་མ་ནི་རྒྱལ་པོ་ལ་སོགས་
པ་དབང་དུ་སྡུད་ནུས་པའོ། །ཕྱག་འཚལ་བརྒྱ་བྱིན་མེ་ལྷ་ཚངས་པ། །རླུང་ལྷ་སྣ་ཚོགས་
དབང་ཕྱུག་མཆོད་མ། །ཞེས་པ་ནི་ལྷའི་དབང་པོ་བརྒྱ་བྱིན་དང་། མེ་ལྷ་དང་། ཚངས་པ་
དང་། རླུང་ལྷ་དང་། དེ་རྣམས་ཀྱི་བདག་པོར་གྱུར་པ་དབང་ཕྱུག་ཆེན་པོས་ཞབས་ལ་
མཆོད་པ་འབུལ་བའོ། །འབྱུང་པོ་རོ་ལངས་དྲི་ཟ་རྣམས་དང་། །གནོད་སྦྱིན་ཚོགས་ཀྱིས་
མདུན་ནས་བསྟོད་མ། །འབྱུང་པོ་ནི་ཚོགས་བདག་ལ་སོགས་པའོ། །རོ་ལངས་ནི་དབང་
ཕྱུག་ཆེན་པོ་ལ་སོགས་པའོ། །དྲི་ཟ་ནི་ཟུར་ཕུད་ལྔ་པ་ལ་སོགས་པའོ། །གནོད་སྦྱིན་ནི་
རྣམ་ཐོས་སྲས་ལ་སོགས་པའོ། །ཚོགས་ཀྱིས་ཞེས་པ་ནི་དེ་ལ་སོགས་པ་ལྷ་སྲིན་སྡེ་བརྒྱད་
ཀྱིས་མདུན་ནས་བསྟོད་པའོ། །ཕྱག་འཚལ་ཊཏ་ཅེས་བྱ་དང་ཕཊ་ཀྱིས། །ཕ་རོལ་འཕྲུལ་
འཁོར་རབ་ཏུ་འཇོམས་མ། །ཞེས་པ་ནི་དྲག་པོའི་གསུང་གིས་གཞན་གྱིས་བྱས་པའི་སྦྱོར་
བ་ངན་པ་བཤིག་ནས་ཕྱིར་བཟློག་པའོ། །གཡས་བསྐུམ་གཡོན་བརྐྱང་ཞེས་པ་ནི་བཞུགས་
ཚུལ་ལོ། །ཞབས་ཀྱིས་མནན་ཏེ། ཞེས་པ་ནི་གོང་དུ་བཤད་པའི་དོན་ཏོ། །མེ་འབར་
འཁྲུག་པ་ཤིན་ཏུ་འབར་མ། །ཞེས་པ་ནི་མེ་འབར་བའི་དབུས་ན་འགྱིང་བས་བཞུགས་
པའོ། །ཕྱག་འཚལ་ཏུ་རེ་འཇིགས་པ་ཆེན་མོ། །ཞེས་པ་ནི་ཏུ་རེ་ནི་འཇིགས་པ་བདུད་སེལ་
- 332 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
གསུངས་ཏེ། བདུད་སྐྲག་པར་བྱེད་པས་འཇིགས་པ་ཆེན་མོའོ། །བདུད་ཀྱི་དཔའ་བོ་རྣམ་
པར་འཇོམས་མ། །ཞེས་པ་ནི་དཔའ་བོ་ནི་ཉོན་མོངས་པའི་བདུད་དོ། །དེ་བཅོམ་པས་
གཞན་གསུམ་པོ་ཞར་ལས་འཇོམས་པའོ། །ཆུ་སྐྱེས་ཞལ་ནི་ཁྲོ་གཉེར་ལྡན་མཛད། །ཆུ་
སྐྱེས་ཞལ་ནི་པདྨ་ཁ་བྱེ་བ་ལྟར་ཡིད་དུ་འོང་བ་དཔའ་མོའི་ཞལ་ལོ། ཁྲོ་གཉེར་ལྡན་མཛད་
ནི་ཁྲོ་མོར་བཞུགས་པའོ། །དགྲ་བོ་ཐམས་ཅད་མ་ལུས་གསོད་མ། །ཞེས་པ་ནི་མི་མཐུན་
པའི་ཕྱོགས་ཉོན་མོངས་པ་ལ་སོགས་པ་ཐམས་ཅད་གསོད་པའོ། །ཕྱག་འཚལ་དཀོན་མཆོག་
གསུམ་མཚོན་ཕྱག་རྒྱའི། །སོར་མོས་ཐུགས་ཀར་རྣམ་པར་བརྒྱན་མ། །ཞེས་པ་ནི་གཡོན་
པའི་ཕྱག་གི་མཐེབ་སྲིན་གྱིས་པདྨ་ཐུགས་ཀར་བསྣམས་པས་བརྒྱན་པའོ། །སོར་མོ་གསུམ་
བརྐྱང་པ་ནི་དཀོན་མཆོག་གསུམ་མཚོན་པའི་བརྡའོ། །མ་ལུས་ཕྱོགས་ཀྱི་འཁོར་ལོས་བརྒྱན་
པའི། །ཞེས་པ་ནི་གཡས་པས་མཆོག་སྦྱིན་མཛད་པའི་ཕྱག་མཐིལ་འཁོར་ལོས་བརྒྱན་
པའོ། །རང་གི་འོད་ཀྱི་ཚོགས་རྣམས་འཁྲུག་མ། །ཞེས་པ་ནི་ཕྱག་གི་འཁོར་ལོ་ལས་འོད་
ཟེར་འཕྲོས་པས། འོད་གཞན་ཟིལ་གྱིས་གནོན་པའོ། །ཕྱག་འཚལ་རབ་ཏུ་དགའ་བ་
བརྗིད་པའི། །དབུ་རྒྱན་འོད་ཀྱི་ཕྲེང་བ་སྤེལ་མ། །ཞེས་པ་ནི་རབ་ཏུ་དགའ་བས་སེམས་
ཅན་ཐམས་ཅད་འདོད་པ་སྐོང་བའོ། །བརྗིད་པ་ནི་གཞན་ཟིལ་གྱིས་གནོན་པའོ། །དབུ་
རྒྱན་རིན་པོ་ཆེ་དུ་མའི་ཕྲེང་བས་མཛེས་པར་བྱས་པའོ། །བཞད་པ་རབ་གཞད་ཏུཏྟ་རཱ་
ཡིས། །ཞེས་པ་ནི་སྔགས་ཀྱི་བཞད་སྒྲ་སྒྲོགས་པའོ། །བདུད་དང་འཇིག་རྟེན་དབང་དུ་
མཛད་མ། །ཞེས་པ་ནི་སྔགས་ཀྱི་བཞད་སྒྲ་དེས་བདུད་དང་འཇིག་རྟེན་དབང་དུ་མཛད་
པའོ། །ཕྱག་འཚལ་ས་གཞི་སྐྱོང་བའི་ཚོགས་རྣམས། །ཐམས་ཅད་འགུགས་པར་ནུས་པ་
ཉིད་མ། །ཞེས་པ་ནི་ས་གཞི་སྐྱོང་ནི་ཕྱོགས་སྐྱོང་བཅུའོ། །ཐམས་ཅད་འགུགས་པ་ནི་ཅི་
གསུང་ཉན་པའི་སྒོ་ནས་ཕོ་ཉ་བྱེད་པའོ། ཁྲོ་གཉེར་གཡོ་བ་ཡི་གེ་ཧཱུྃ་གིས། །ཞེས་པ་ནི་ཁྲོ་
- 333 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
མོར་བཞུགས་པའི་ཐུགས་ཀ་ན་ཡི་གེ་ཧཱུྃ་གིས་མཚན་པའོ། །ཕོངས་པ་ཐམས་ཅད་རྣམ་
པར་སྒྲོལ་མ། །ཞེས་པ་ནི་མི་མཐུན་པའི་ཕྱོགས་ཀྱིས་གཟིར་ཞིང༌། མཐུན་པའི་ཕྱོགས་
ཀྱིས་ཕོངས་པའི་སེམས་ཅན་ཐམས་ཅད་སྡུག་བསྔལ་ལས་བསྒྲལ་ནས་བདེ་བ་ལ་འགོད་
པའོ། །ཕྱག་འཚལ་ཟླ་བའི་དུམ་བུས་དབུར་བརྒྱན། །ཞེས་པ་ནི་ཚེས་གཅིག་གི་ཟླ་བས་
དབུར་བརྒྱན་པའོ། །བརྒྱན་པ་ཐམས་ཅད་ཤིན་ཏུ་འབར་མ། །ཞེས་པ་ནི་ཟླ་བ་དེ་ལས་
འོད་ཟེར་འབར་བའོ། །རལ་པའི་ཁྲོད་ན་འོད་དཔག་མེད་ལས། །ཞེས་པ་ནི་རལ་པའི་
གསེབ་ན་སྣང་བ་མཐའ་ཡས་ཀྱིས་དབུར་བརྒྱན་པའོ།
།རྟག་པར་ཤིན་ཏུ་འོད་རབ་
མཛད་མ། །ཞེས་པ་ནི་སྣང་བ་མཐའ་ཡས་སེམས་ཅན་གྱི་དོན་དུ་འོད་ཟེར་དཔག་ཏུ་
མེད་པ་འགྱེད་པའོ། །ཕྱག་འཚལ་བསྐལ་པའི་ཐ་མའི་མེ་ལྟར། །འབར་བའི་ཕྲེང་བའི་
དབུས་ན་བཞུགས་མ། །ཞེས་པ་ནི་བསྐལ་བའི་ཐ་མ་ལ་ཉི་མ་བདུན་ཤར་བའི་དུས་སུ་ས་
རྡོ་རི་བྲག་ཐམས་ཅད་མེ་འབར་ནས་འོང་བས། དེ་ལྟ་བུའི་དབུས་ན་བཞུགས་པའོ། །གཡས་
བརྐྱང་གཡོན་བསྐུམ་ཀུན་ནས་བསྐོར་དགའ། །ཞེས་པ་ནི་བཞུགས་ཚུལ་སྔ་མ་ལས་བཟློག་
པའོ། །དགྲ་ཡི་དཔུང་ནི་རྣམ་པར་འཇོམས་མ། །ཞེས་པ་ནི་མི་མཐུན་པ་ཐམས་ཅད་
འཇོམས་པས་སོ། །ཕྱག་འཚལ་ས་གཞིའི་ངོས་ལ་ཕྱག་གི །མཐིལ་གྱིས་སྣུན་ཅིང་ཞབས་
ཀྱིས་རྡུང་མ། །ཞེས་པ་ནི་ཕྱག་གཡོན་པ་ས་ལ་བརྡབས་ནས་སྡིགས་མཛུབ་མཛད་པའོ། ཁྲོ་
གཉེར་ཅན་མཛད་ཡི་གེ་ཧཱུྃ་གིས། །ཞེས་པ་ནི་ངག་ཏུ་ཡི་གེ་ཧཱུྃ་ཞེས་བརྗོད་པས་ཕྱག་གཡས
རྡོ་རྗེ་འཛིན་པ་དེ་ལས་འོད་ཟེར་འཕྲོས་པས། རིགས་བདུན་གྱི་གནས་བཀང་ནས་དེ་
རྣམས་ཀྱི་བར་ཆད་ཐམས་ཅད་སེལ་བའོ། །རིམ་པ་བདུན་པོ་རྣམས་ནི་འགེངས་མ། །ཞེས་
པ་དང་གཉིས་ཀྱི་དོན་ནོ། །ཕྱག་འཚལ་བདེ་མ་དགེ་མ་ཞི་མ། །ཞེས་པ་ནི་བདེ་བ་ནི་
ཟག་མེད་ཀྱི་བདེ་བ་དང་ལྡན་མ། དགེ་མ་ནི་སྤང་བྱ་ཉོན་མོངས་དང་བྲལ་བས་དགེ་མ།
མྱ་ངན་འདས་ཞི་སྤྱོད་ཡུལ་ཉིད་མ། །ཞེས་པ་ནི་རྟོག་པ་ཟད་པས་མྱ་ངན་འདས། སྡུག་
- 334 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
བསྔལ་ཞི་བས་ཞི། དེའི་ངང་ལ་སྤྱོད་པའོ། །སྭཱ་ཧཱ་ཨོཾ་དང་ཡང་དག་ལྡན་མ། །སྡིག་པ་
ཆེན་པོ་འཇོམས་པ་ཉིད་མ། །ཞེས་པ་ནི་བདག་སྐུའི་ངོ་བོས་ཉོན་མོངས་པ་གཞན་གྱི་
།ཕྱག་འཚལ་ཀུན་ནས་བསྐོར་རབ་དགའ་བས། །དགྲ་
སྤང་བྱ་ཉོན་མོངས་པ་འཇོམས་པའོ།
ཡི་ལུས་ནི་རྣམ་པར་འགེམས་མ། །ཡི་གེ་བཅུ་པའི་ངག་ནི་བཀོད་པའི། །ཨོཾ་ཏཱ་རེ་ཏུཏྟཱ་རེ་
ཏུ་རེ་སྭཱ་ཧཱ། ཞེས་པ་ནི་ཞི་བའི་སྔགས་སོ། །རིག་པ་ཧཱུྃ་ལས་སྒྲོལ་མ་ཉིད་མ། །ཨོཾ་ན་མསྟྭ་
རེ། ན་མོ་ཧ་རེ། ཧཱུྃ་ཧ་རེ་སྭཱ་ཧཱ། ཞེས་པ་ཁྲོ་མོའི་སྔགས་སོ། །ཕྱག་འཚལ་ཏུ་རེ་ཞབས་ནི་
བརྡབས་པས། །ཞེས་པ་ནི་ཁྲོ་མོར་སྤྲུལ་ནས་ཞབས་ཀྱིས་བྲོ་འཁྲབ་པས་བར་ཆད་རང་
སར་ཞི་བའོ། །ཧཱུྃ་གི་རྣམ་པའི་ས་བོན་ཉིད་མ། །ཞེས་པ་ནི་ཧཱུྃ་ལས་ཁྲོ་མོའི་སྐུར་བསྐྱེད་
པའོ། །རི་རབ་མནྡ་ར་དང་འབིགས་བྱེད། །ཅེས་པ་ནི། སྟོང་གསུམ་གྱི་ཕྱི་རོལ་ན་རི་རབ་
མནྡ་ར་བ་ཞེས་བྱ་བ་ཡང་ཡི་གེ་ཧཱུྃ་༼འདིར་ཡིག་སྐྱོན་ཅུང་ཟད་ཡོད་དམ་དཔྱད་༽ གི་འོད་ཟེར་གྱིས་
འབིགས་པར་བྱེད་པའོ། །འཇིག་རྟེན་གསུམ་པོ་གཡོ་བ་ཉིད་མ། །ཞེས་པ་ནི་འདོད་པའི་
ཁམས། གཟུགས་ཁམས། གཟུགས་མེད་ཁམས་གཡོ་བར་བྱེད་པའོ། །ཕྱག་འཚལ་ལྷ་ཡི་
མཚོ་ཡི་རྣམ་པའི། །རི་དྭགས་རྟགས་ཅན་ཕྱག་ན་བསྣམས་མ། །ཞེས་པ་ནི་ལྷའི་མཚོ་ལྟ་
བུའི་ཟླ་བའི་དཀྱིལ་འཁོར་ཕྱག་ན་བསྣམས་པ་དེས་ཉོན་མོངས་པའི་དུག་སེལ་བའི་རྟགས་
སོ། །རི་དྭགས་རྟགས་ཅན་ཞེས་པ་ཟླ་བའོ། །ཏཱ་ར་གཉིས་བརྗོད་ཕཊ་ཀྱི་ཡི་གེས། །དུག་
རྣམས་མ་ལུས་པར་ནི་སེལ་མ། །ཞེས་པ་ནི་ཏཱ་རེ་ཞེས་པའི་སྔགས་དེས་བརྟན་པ་དང་
གཡོ་བའི་དུག་སེལ་བའོ། །ཕྱག་འཚལ་ལྷ་ཡི་ཚོགས་ཀྱི་རྒྱལ་པོ། །ལྷ་དང་མིའམ་ཅི་ཡིས་
བསྟེན་མ། །ཞེས་པ་གཉིས་ནི་ལྷ་ཚོགས་དེ་རྣམས་ཀྱི་དཔོན་ནམ་མིའམ་ཅིའི་རྒྱལ
པ་ལ་སོགས་པས་ཞབས་ལ་མཆོད་པའོ། །ཀུན་ནས་གོ་ཆ་དགའ་བའི་བརྗེད་ཀྱིས། །ཞེས་
པ་ནི་ལྷའི་སྐུ་དང་སྔགས་ཀྱི་གོ་ཆའི་ཚུལ་དུ་བྱས་པའོ། །རྩོད་དང་རྨི་ལམ་ངན་པ་སེལ་
- 335-

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼༽
མ། །ཞེས་པ་ནི་མུ་སྟེགས་ཀྱི་རྩོད་པ་དང་རྨི་ལམ་ངན་པ་སེལ་བའོ། །ཕྱག་འཚལ་ཉི་མ་
ཟླ་བ་རྒྱས་པའི། །སྤྱན་གཉིས་པོ་ལ་འོད་རབ་གསལ་མ། །ཧ་ར་གཉིས་བརྗོད་ཏུཏྟཱ་རཱ་
ཡིས། །ཤིན་ཏུ་དྲག་པོའི་རིམས་ནད་སེལ་མ། །ཞེས་པ་ནི་ཉི་མ་ཟླ་བ་རྒྱས་པ་ནི། སྤྱན་
གཡས་པ་ཟླ་བ། གཡོན་པ་ཉི་མས་མཚོན་པའོ། །འོད་རབ་གསལ་མ་ནི་གོང་གི་ཉི་ཟླ
གཉིས་ལས་འོད་འབྱུང་ཞིང་གསལ་བའོ། །ཧ་ར་གཉིས་བརྗོད་ཅེས་པ་ནི། ཞི་ཁྲོ་གཉིས་
ཀྱི་སྔགས་ཀྱི་གསུང་གིས་ཤིན་ཏུ་དྲག་པོའི་རིམས་ལ་སོགས་པ་སེལ་བའོ། །ཕྱག་འཚལ་
དེ་ཉིད་གསུམ་རྣམས་བཀོད་པའི། །ཞེས་པ་ནི་སྐུ་གསུང་ཐུགས་ལ་ཨོཾ་ཨཱཿཧཱུྃ་གསུམ་བཀོད་
པའོ། །ཞི་བའི་མཐུ་དང་ཡང་དག་ལྡན་མ་ནི་ཉོན་མོངས་པ་ཞི་བའི་མཐུ་དང་ལྡན་པའོ། །
གདོན་དང་རོ་ལངས་གནོད་སྦྱིན་ཚོགས་རྣམས། །ཞེས་པ་ནི་བར་དུ་གཅོད་པ་ཐམས་ཅད་
ཞི་བའོ། །འཇོམས་པ་ཏུ་རེ་རབ་མཆོག་ཉིད་མ། །ཞེས་པ་ནི་ཡི་གེ་བཅུ་པའི་སྔགས་ཀྱི་
མཐུས་མི་མཐུན་པའི་ཕྱོགས་ཐམས་ཅད་འཇོམས་པའོ། །རྩ་བའི་སྔགས་ཀྱིས་བསྟོད་པ་
འདི་དང་། །ཞེས་པ་ནི་ཞི་མ་དང་ཁྲོ་མོའི་རྩ་བའི་སྔགས་ཀྱི་བསྟོད་པ་འདི་དང་། ཕྱག་
འཚལ་བ་ནི་ཉི་ཤུ་རྩ་གཅིག་གིས་བསྟོད་པ་འདི་རང་ངོ་།། །།
ལྷ་མོ་ལ་གུས་ཡང་དག་ལྡན་པས། །ལུས་ངག་ཡིད་གསུམ་གུས་པས་ལྷ་མོ་ལ། བློ་
ལྡན་གང་གིས་རབ་དད་བརྗོད་པས། །སྲོད་དང་ཐོ་རངས་ལངས་པར་བྱས་ནས། །སྲོད་
ཁྲོ་མོའི་སྐུར་དྲན་པས། ཐོ་རངས་ཞི་བའི་སྐུར་དྲན་པའོ། །དྲན་པས་མི་འཇིགས་ཐམས་
ཅད་རབ་སྟེར། །ཞེས་པ་ནི་ལྷའི་སྐུ་དྲན་པ་ཙམ་གྱིས་མི་འཇིགས་པ་སྟེར་བའོ། །སྡིག་པ་
ཐམས་ཅད་རབ་ཏུ་ཞི་བ་ནི་དྲན་པ་ཙམ་གྱིས་སོ། །ངན་འགྲོ་ཐམས་ཅད་འཇོམས་པ་
ཉིད་དོ། །ངན་འགྲོའི་འབྲས་བུ་ཞི། རྒྱལ་བ་བྱེ་བ་ཕྲག་བདུན་རྣམས་ཀྱིས། །བར་མ་ཆད་
པར་བདག་ལ། མྱུར་དུ་དབང་ནི་བསྐུར་བར་འགྱུར་ལ། །ཚེ་འདི་ཉིད་ལ་ཆེ་བ་ཉིད་ནི་
འཐོབ་ཅིང་། ཐུན་མོང་གི་འབྲས་བུའོ། །དེར་ཡང་མ་ཟད་དེ། སངས་རྒྱས་གོ་འཕང་
- 336 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
མཐར་ཐུག་དེར་འགྲོ། །དེ་ཡིས་དུག་ནི་དྲག་པོ་ཆེན་པོ། །རྐུན་པོ་ལ་སོགས་པའོ། །བརྟན་
གནས་པའམ་གཞན་ཡང་འགྲོ་བ། །སྦྲུལ་ལ་སོགས་པའི་འཇིགས་པ། ཟོས་པ་དང་ནི་
འཐུངས་པ་ཉིད་ཀྱང་། །དུག་ཟོས་པ་དང་འཐུངས་པ་ཉིད་ཀྱང་དྲན་པས་རབ་ཏུ་སེལ་
བ་ཉིད་ཐོབ། བསྟོད་པ་དང་སྔགས་དང་ལྷ་དྲན་པས་དུག་རྣམས་སེལ། གདོན་དང་
རིམས་དང་དུག་གིས་གཟིར་བའི། །རྒྱུ་དང་འབྲས་བུས་བསྡུས་པའི། སྡུག་བསྔལ་ཚོགས་
ནི་རྣམ་པར་སྤངས་ཏེ། །སེམས་ཅན་གཞན་པ་རྣམས་ལ་ཡང་ངོ་། །བདག་གིས་དེ་
བཞིན་དུ་སེམས་ཅན་གཞན་པ་རྣམས་ལ་ཕན་པར་ནུས་སོ། །གཉིས་གསུམ་བདུན་དུ་
མངོན་པར་བརྗོད་ན། །བདག་དང་མདུན་ན་ལྷ་མོ་བསྟེན་པའི་ཕྱིར་ཅིས་ཀྱང་འདོན་ནོ།
།བུ་འདོད་པས་ནི་བུ་ཐོབ་འགྱུར་ཞིང་། །ནོར་འདོད་པས་ནི་ནོར་རྣམས་ཉིད་འཐོབ།
།འདོད་པ་ཐམས་ཅད་ཐོབ་པར་འགྱུར་ཏེ། །མཆོག་དང་ཐུན་མོང་ཐམས་ཅད་འགྲུབ།
བགེགས་རྣམས་མེད་ཅིང་སོ་སོར་འཇོམས་འགྱུར། །ཟློས་པ་ལ་བར་ཆད་མེད་པས་བགེགས
རྣམས་མེད། སྤང་བྱ་རེ་གཉེན་པོ་རེས་འཇོམས་པས་སོ་སོར་འགྱུར་རོ། །བཅོམ་ལྡན་
འདས་མ་སྒྲོལ་མ་ལ་ཡང་དག་པར་རྫོགས་པའི་སངས་རྒྱས་རྣམ་པར་སྣང་མཛད་ཆེན་
པོས་བསྟོད་པ་གསུངས་པ། སློབ་དཔོན་འཕགས་པ་ཀླུ་སྒྲུབ་ནས་བརྒྱུད་པ་ལོ་ཙཱ་བ་
གཉན་གྱིས་བསྒྱུར་བ། རྗེ་བཙུན་ཆེན་པོ་གྲགས་པ་རྒྱལ་མཚན་གྱིས་གཏན་ལ་ཕབ་པའོ།
།ཕྱག་འཚལ་ཉི་ཤུ་རྩ་གཅིག་གི་བསྟོད་པའི་རྣམ་པར་བཤད་པ་གསལ་བའི་འོད་ཟེར་
ཞེས་བྱ་བ་རྫོགས་སོ།། །།
- 337 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།